Runebommehammeren fra Rendalen

thumb
Runebommehammeren fra Rendalen ble funnet i en steinrøys ved gården Nordset i Øvre Rendal i 1939. En runebommehammer (sørsamisk viehtjere) er sammen med viserne en del av redskapene som brukes til runebommen (gievrie). Funnet tolkes som et uttrykk for samisk bosetting i Østerdalen i middelalderen.Leif Pareli. «Runebommehammeren fra Rendalen : et minne etter samer i Sør-Norge i middelalderen?». I: Åarjel-saemieh, nr 4 (1991) Hammeren eies av Kulturhistorisk museum, Oslo.Bilde av runebommehammeren    hos Kulturhistorisk museum 

Hammeren har ornamenter i to ulike stiler, et på hver side av den.«Elgsamer i Østerdalen» I: Apollon, 2008. Intervju med Jostein Bergstøl. Den ene siden har dekor i den norrøne ringeriksstilen, og ble derfor først stilhistorisk datert av Gjessing til 1000-tallet. Den andre siden har dekor i samisk flettebåndsornamentikk. Dette tolkes som et hybrid kulturuttrykk. Hammeren er i 1979 C14-datert til 1160-1260.Samer i Sør-Trøndelag og Hedmark i førhistorisk tid i NOU 2007: 14 Samisk naturbruk og retts­-situasjon fra Hedmark til TromsLeif Pareli. «En samisk fortid i Rendalen?» I: Reindriftsnytt; nr 4, 2005 (pdf)

Funnstedet ligger ca 1 km sørøst for Øvre Rendal kirke. Hammeren ble funnet sammen andre gjenstander: spydspisser, håndsnellehjul av stein, en lysestake, ei saks og en fragmentarisk rytterspore. Med utgangspunkt i en stilhistorisk datering av sporen antas det at gjenstandene som helhet har havnet i røysa på 1400-tallet.Gutorm Gjessing. «To hamrer til samiske runebommer». I: Festskrift til Konrad Nielsen på 70-årsdagen = Studia septentrionalia; nr 2 (1945) (ebok fra bokhylla.no) 

 Referanser 

 Eksterne lenker 
 En mangetydig vietjere fra Rendalen, artikkel hos Norgeshistorie.no

Kategori:Rendalens historie
Kategori:Samisk historie
Kategori:Arkeologi i Norge
Kategori:Sørsamene
Kategori:Kultur i Rendalen